Na temelju članka 29. Statuta Poliklinike za rehabilitaciju osoba sa smetnjama u razvoju, Split, i Pravilnika o mjerilima za prijam specijalizanata („Narodne novine“ 83/15 i 100/18), a sukladno odobrenom Planu specijalizacija za 2020. godinu od strane Ministarstva zdravstva KLASA:131-01/20-01/218;URBROJ:534-03-1-1/7-20-2 od 14. listopada 2020.g. Poliklinika za rehabilitaciju osoba sa smetnjama u razvoju,  objavljuje :

 **N A T J E Č A J**

 **za upućivanje doktora medicine na specijalističko usavršavanje**

Raspisuje se natječaj za upućivanje na specijalističko usavršavanje doktora medicine za potrebe Poliklinike za rehabilitaciju osoba sa smetnjama u razvoju u Splitu i to za specijalizaciju iz :

* **Fizikalne medicine i rehabilitacije – jedan izvršitelj/izvršiteljica**

**Opći uvjeti pristupnika za odobravanje specijalizacije :**

* zdravstveni radnik sa završenim integriranim preddiplomskim i diplomskim studijem zdravstvenog usmjerenja – doktor medicine
* odobrenje za samostalni rad

**Uz potpisanu prijavu na natječaj pristupnik je obvezan priložiti slijedeće:**

1. Životopis,
2. Presliku diplome – potvrda o stručnoj spremi,
3. Presliku uvjerenja o položenom stručnom ispitu,
4. Presliku odobrenja za samostalan rad (licenca),
5. Presliku prijepisa položenih ispita na studiju,
6. Presliku potvrde fakulteta o općem prosjeku ocjena tijekom studija na dvije decimale, te duljini trajanja studija (ukoliko je pristupnik studirao na više fakulteta ova dokumentacija se predaje za svaki pojedini fakultet),
7. Dokaz o radnom iskustvu – elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje,
8. Presliku ugovora o radu ukoliko je pristupnik radio u primarnoj zdravstvenoj zaštiti,
9. Potvrdu poslodavca o radu u primarnoj zdravstvenoj zaštiti, na otocima ili na području Republike Hrvatske čiji je indeks razvijenosti ispod 100% s podatkom o trajanju rada i mjestu rada, ukoliko je pristupnik radio na takvom mjestu,
10. Presliku domovnice.

**U svrhu utvrđivanja redoslijeda pristupnika za odobravanje specijalizacije pristupnik je obvezan priložiti i preslike slijedećih dokumenata :**

1. Presliku potvrde o statusu poslijediplomskog doktorskog studija (doktorski studij: UPIS, UPIS 2. godine, UPIS 3. godine, DOKTOR ZNANOSTI)
2. Presliku dokaza o postignutom znanstvenom stupnju,
3. Presliku dokaza o nagradama za vrijeme studija ( rektora ili dekana)
4. Pisani dokaz o stručnoj i znanstvenoj aktivnosti (radovi objavljeni u indeksiranim časopisima WoSCC, Scopus, Medline - ako je pristupnik prvi autor ili koautor, radovi objavljeni „in extensio“ (ako je pristupnik prvi autor ili koautor), ostali objavljeni radovi i objavljeni sažeci (ako je pristupnik prvi autor ili koautor).
5. Popis objavljenih radova u kojima radovi trebaju biti grupirani prema kategorijama Pravilnika i preslika radova
* za radove objavljene u časopisima indeksiranim u bazama WoSCC, Scopus, Medline -priložiti potvrdu Medicinskog fakulteta o indeksiranosti;
* za sve objavljene radove priložiti presliku iz koje su jasno vidljivi podaci o publikaciji u kojoj su objavljeni. Ne prilagati dokaze da je rad publiciran više puta jer se takav rad boduje samo jednom.

Pristupnik koji ostvaruje prednost pri zapošljavanju prema posebnim propisima dužan je u prijavi na javni natječaj pozvati se na to pravo i ima prednost u odnosu na ostale pristupnike samo pod jednakim uvjetima. Da bi ostvario pravo prednosti pri zapošljavanju, pristupnik koji ispunjava uvjete za ostvarivanje toga prava, dužan je uz prijavu na javni natječaj priložiti sve dokaze o ispunjavanju uvjeta iz natječaja, kao i rješenje, odnosno potvrdu o priznatom statusu.

Pristupnik koji se poziva na pravo prednosti na temelju zakona o Hrvatskim braniteljima iz Domovinskog rata i članovima njihove obitelji (NN 121/17), dužni su dostaviti sve dokaze iz čl. 103. citiranog zakona. Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja na slijedećoj poveznici:

<https://branitelji.gov.hr/UserDocsImages//MHB%20MEDVED/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Pristupnik koji se poziva na pravo prednosti pri zapošljavanju prema čl. 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14 i 39/18), dužni su uz prijavu na natječaja, osim dokaza o ispunjavanju traženih uvjeta iz natječaja priložiti i dokaz o utvrđenom statusu osobe s invaliditetom.

Prijavom na natječaj smatra se da su pristupnici dali svoju privolu za obradu njihovih osobnih podataka u svrhu zapošljavanja, a u skladu s odredbama Opće uredbe o zaštiti osobnih podataka. Dostavljena natječajna dokumentacija se koristi isključivo u svrhu provođenja postupka zapošljavanja. Prijavom na natječaj smatra se da su pristupnici dali privolu, ako budu izabrani da se njihovi podaci objave na mrežnoj stranici Poliklinike za rehabilitaciju osoba sa smetnjama u razvoju u Splitu.

Bodovanje i razgovor obavlja se samo za one pristupnike koji su podnijeli potpunu dokumentaciju. Nepotpune i nepravodobne zamolbe neće se razmatrati, niti će se podnositelji nepotpunih prijava pozivati na dopunu dokumentacije.

Razmatrat će se samo prijave zaprimljene do dana naznačenog u natječaju.

Prije poziva na razgovor može se provesti psihološko testiranje. Ukoliko takvo testiranje bude provedeno, o vremenu i mjestu održavanja obavijestit će se svaki pristupnik putem elektroničke pošte (e-mail).

Povjerenstvo će u roku od 15 dana od završetka roka za prijavu na natječaj, a prije provođenja razgovora s pristupnicima, na web stranici Poliklinike objaviti listu pristupnika s istaknutim bodovima koje su stekli prema pojedinom mjerilu.

Obavijest o objavljenoj listi pristupnika te poziv na razgovor s Povjerenstvom bit će upućen pristupnicima elektroničkom poštom (e-mailom).

Pristupnici su dužni u prijavi navesti svoju elektroničku adresu (e-mail) radi nesmetane korespondencije u svrhu pravovremenog i nesmetanog odvijanja postupka provođenja natječaja. Za vrijeme provođenja natječaja, pristupnici su dužni pratiti svoju elektroničku poštu, potvrditi primitak e-poruke, te odgovoriti na sve primljene e-poruke.

Na razgovoru su pristupnici obvezni Povjerenstvu predočiti izvornike dokumenata priloženih uz prijavu na natječaj.

Ukoliko pristupnik uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (presliku vjenčanog ili rodnog lista).

Prijave sa naprijed navedenom dokumentacijom je potrebno dostaviti u roku od 8 (osam) dana od dana objave natječaja u zatvorenoj omotnici na adresu:

Poliklinika za rehabilitaciju osoba sa smetnjama u razvoju, Put Meja 5, 21 000, Split, s naznakom „ Natječaj za specijalističko usavršavanje iz fizikalne medicine i rehabilitacije“.

Poliklinika za rehabilitaciju osoba sa smetnjama u razvoju zadržava pravo poništenja natječaja bez obveze obrazlaganja svoje odluke i bez ikakve odgovornosti prema kandidatima.

Odluka o izboru specijalizanta bit će objavljena na mrežnoj stranici Poliklinike za rehabilitaciju osoba sa smetnjama u razvoju http://poliklinika-st.com

 **Poliklinika za rehabilitaciju**

 **osoba sa smetnjama u razvoju**

 **Put Meja 5, 21000 SPLIT**